Diogelu’r Amgylchedd, Cymru RHAN 1: CYFLWYNIAD Enwi a chychwyn 1 Enw’r Rheoliadau hyn yw Rheoliadau Pwyllgor Llifogydd ac Erydu Arfordirol Cymru 2017 a deuant i rym ar 11 Medi 2017. Dehongli 2 Yn y Rheoliadau hyn— ystyr “y Ddeddf” (“ the Act ”) yw Deddf Rheoli Llifogydd a Dŵr 2010; ystyr “y Pwyllgor” (“ the Committee ”) yw Pwyllgor Llifogydd ac Erydu Arfordirol Cymru a sefydlir yn unol ag adran 26B(1) o’r Ddeddf; ac ystyr “sefydliad rheoli perygl llifogydd ac erydu arfordirol” (“ flood and coastal erosion risk management organisation ”) yw sefydliad sy’n ymwneud, i unrhyw raddau, â’r sector rheoli perygl llifogydd ac erydu arfordirol. RHAN 2: CYFANSODDIAD Aelodaeth 3 Bydd y Pwyllgor yn cynnwys— a cadeirydd (“y Cadeirydd”) (gweler rheoliad 4); a b hyd at 14 o aelodau eraill (“aelodau’r Pwyllgor”) (gweler rheoliad 5). Y Cadeirydd 4 1 Rhaid i Weinidogion Cymru benodi’r Cadeirydd, yn unol â’r Cod Llywodraethu ar gyfer Penodiadau Cyhoeddus , am ba bynnag gyfnod a bennir mewn offeryn penodi. 2 Rhaid nodi telerau penodi’r Cadeirydd yn yr offeryn penodi. 3 Caiff y Cadeirydd ymddiswyddo drwy gyflwyno hysbysiad ysgrifenedig i Weinidogion Cymru. 4 Caiff Gweinidogion Cymru derfynu penodiad y Cadeirydd cyn diwedd y cyfnod a bennir yn yr offeryn penodi os ydynt wedi eu bodloni— a nad yw’r Cadeirydd wedi cydymffurfio â thelerau’r penodiad; neu b bod y Cadeirydd fel arall yn analluog neu’n anaddas i barhau i fod yn Gadeirydd. Aelodau’r Pwyllgor 5 1 Rhaid i Weinidogion Cymru benodi hyd at 14 o aelodau Pwyllgor am ba bynnag gyfnod a bennir mewn offeryn penodi. 2 Rhaid i bob aelod o’r Pwyllgor fod naill ai— a yn arbenigwr ar faterion y mae Gweinidogion Cymru yn barnu eu bod yn berthnasol; neu b yn gynrychiolydd enwebedig sefydliad rheoli perygl llifogydd ac erydu arfordirol. 3 Rhaid i unrhyw benodiad yn unol â pharagraff (2)(a) gydymffurfio â’r Cod Llywodraethu ar gyfer Penodiadau Cyhoeddus . 4 Rhaid i Weinidogion Cymru sicrhau bod y Pwyllgor yn cynnwys aelodau o’r ddau gategori a bennir ym mharagraff (2). 5 Rhaid nodi telerau penodi aelod o’r Pwyllgor yn yr offeryn penodi. 6 Caiff aelod o’r Pwyllgor ymddiswyddo drwy gyflwyno hysbysiad ysgrifenedig i Weinidogion Cymru. 7 Caiff Gweinidogion Cymru derfynu penodiad aelod o’r Pwyllgor cyn diwedd y cyfnod a bennir yn yr offeryn penodi os ydynt wedi eu bodloni— a nad yw’r aelod o’r Pwyllgor wedi cydymffurfio â thelerau’r penodiad; neu b bod yr aelod o’r Pwyllgor fel arall yn analluog neu’n anaddas i barhau i fod yn aelod o’r Pwyllgor. Taliadau cydnabyddiaeth 6 Caiff Gweinidogion Cymru dalu taliadau cydnabyddiaeth a lwfansau i’r Cadeirydd a thalu lwfansau i aelodau’r Pwyllgor. Talu lwfansau i aelodau is-bwyllgor 7 Caiff Gweinidogion Cymru dalu unrhyw lwfansau a bennir gan y Cadeirydd ac a gymeradwyir gan Weinidogion Cymru i unrhyw berson a benodir i is-bwyllgor (gweler rheoliad 14). RHAN 3: SWYDDOGAETHAU Cwmpas 8 Yn ddarostyngedig i reoliad 9, caiff y Pwyllgor gynghori ar unrhyw faterion sy’n ymwneud â rheoli perygl llifogydd ac erydu arfordirol. Dyletswyddau 9 1 Rhaid i’r Pwyllgor gynghori Gweinidogion Cymru ynghylch— a rheoli perygl llifogydd ac erydu arfordirol o bob ffynhonnell; b materion ehangach o ran cydnerthedd ac argyfyngau o safbwynt rheoli perygl llifogydd; c y Strategaeth Genedlaethol ar gyfer Rheoli Perygl Llifogydd ac Erydu Arfordirol; a d gwaith a gyflawnir gan sefydliadau rheoli perygl llifogydd ac erydu arfordirol. 2 Wrth gyflawni ei swyddogaethau o dan reoliad 9(1), rhaid i’r Pwyllgor wneud unrhyw argymhellion y mae’n credu eu bod yn arwain at waith partneriaeth effeithiol rhwng awdurdodau rheoli risg Cymru a sefydliadau rheoli perygl llifogydd ac erydu arfordirol, yn unol ag unrhyw ganllawiau a gyhoeddir gan Weinidogion Cymru. Pwerau 10 Caiff y Pwyllgor— a sefydlu ei raglen ei hun o waith cynghori ar berygl llifogydd ac erydu arfordirol yng Nghymru; b cynghori awdurdodau rheoli risg Cymru ynghylch rheoli perygl llifogydd ac erydu arfordirol o bob ffynhonnell; c cynghori awdurdodau rheoli risg Cymru ynghylch materion ehangach o ran cydnerthedd ac argyfyngau o safbwynt rheoli perygl llifogydd; d cynghori awdurdodau rheoli risg Cymru ar y Strategaeth Genedlaethol ar gyfer Rheoli Perygl Llifogydd ac Erydu Arfordirol; ac e ymrwymo i gytundebau â chyrff eraill, yn ddarostyngedig i gymeradwyaeth Gweinidogion Cymru. Cyfarfodydd 11 1 Rhaid i’r Pwyllgor gynnal ei gyfarfod cyntaf o fewn 6 mis i’r dyddiad y daw’r Rheoliadau hyn i rym, a rhaid cynnal cyfarfodydd dilynol fesul ysbaid o ddim mwy na 6 mis ar ôl hynny. 2 Yn ddarostyngedig i baragraff (1), caiff y Pwyllgor reoleiddio pa mor aml y bydd yn cynnal ei gyfarfodydd. Adroddiadau 12 1 Cyn gynted ag y bo’n ymarferol ar ôl diwedd pob cyfnod adrodd, rhaid i’r Pwyllgor gyflwyno adroddiad i Weinidogion Cymru ar y modd y bu iddo arfer a chyflawni ei swyddogaethau yn ystod y cyfnod hwnnw. 2 Rhaid i’r adroddiad o dan baragraff (1) gynnwys— a crynodeb o’r cyngor a roddwyd gan y Pwyllgor yn ystod y cyfnod hwnnw; a b manylion aelodaeth, is-bwyllgorau, cyfarfodydd a’r taliadau cydnabyddiaeth a’r lwfansau a ddarparwyd. 3 At ddibenion paragraff (1), ystyr “cyfnod adrodd” yw— a y cyfnod sy’n dechrau ar 1 Ionawr 2018 ac sy’n dod i ben ar 5 Ebrill 2018; a b pob cyfnod o 12 mis hyd at 5 Ebrill ar ôl hynny. RHAN 4: TRAFODION Gweithdrefn 13 1 Yn ddarostyngedig i reoliad 11 a pharagraff (2) o’r rheoliad hwn, caiff y Pwyllgor reoleiddio ei weithdrefn ei hun, gan gynnwys gwneud darpariaeth mewn perthynas â’r cworwm ar gyfer ei gyfarfodydd a’i weithdrefn bleidleisio. 2 Mae gweithdrefn y Pwyllgor mewn perthynas â chworwm yn ddarostyngedig i gymeradwyaeth Gweinidogion Cymru. Is-bwyllgorau 14 1 Caiff y Pwyllgor sefydlu is-bwyllgorau drwy bleidlais fwyafrifol, i gyfarfod yn unol â chyfarwyddyd y Pwyllgor. 2 Mae cylch gorchwyl is-bwyllgor yn ddarostyngedig i gymeradwyaeth Gweinidogion Cymru. 3 Caiff y Pwyllgor reoleiddio gweithdrefn unrhyw is-bwyllgor a sefydlir ganddo, gan gynnwys gwneud darpariaeth mewn perthynas â’r cworwm ar gyfer ei gyfarfodydd a’i weithdrefn bleidleisio. Lesley Griffiths Ysgrifennydd y Cabinet dros yr Amgylchedd a Materion Gwledig, un o Weinidogion Cymru 7 Awst 2017